62021CO0450_INF
Digriet tal-Qorti tal-Ġustizzja (Is-Sitt Awla) tat-18 ta’ Mejju 2022 –Ministero dell’ istruzione (Karta elettronika)
(Kawża C-450/21) (
1
)
“Rinviju għal deċiżjoni preliminari – Artikolu 99 tar-Regoli tal-Proċedura tal-Qorti tal-Ġustizzja – Politika soċjali – Direttiva 1999/70/KE – Ftehim qafas bejn CES, UNICE u CEEP fuq ix-xogħol għal żmien determinat – Il-punt 4 tal-klawżola 1 – Prinċipju ta’ nondiskriminazzjoni – Kunċett ta’ “kondizzjonijiet tal-impjieg” – Allowance mogħtija għas-sostenn tat-taħriġ kontinwu tal-għalliema u għat-titjib tal-kompetenzi professjonali tagħhom”
1.
Politika soċjali – Ftehim qafas bejn CES, UNICE u CEEP fuq ix-xogħol għal żmien determinat – Direttiva 1999/70 – Kamp ta' applikazzjoni – Persunal impjegat mill-Ministeru fil-kwalità ta għalliema – Inklużjoni
(Direttiva tal -Kunsill 1999/70, Anness, il-punt 1 tal-klawżoli 3 u l-punt 1 tal-klawżola 4)
(ara l-punti 30 sa 32)
2.
Politika soċjali – Ftehim qafas bejn CES, UNICE u CEEP fuq ix-xogħol għal żmien determinat – Direttiva 1999/70 – Projbizzjoni Ta diskriminazzjoni tal-ħaddiema għal żmien determinat – Kundizzjonijiet tal-impjieg – Kunċett – Allowance mogħtija għas-sostenn tat-taħriġ kontinwu tal-għalliema u għat-titjib tal-kompetenzi professjonali tagħhom – Inklużjoni
(Direttiva tal-Kunsill 1999/70, Anness, il-punt 1 tal-klawżola 4)
(ara l-punti 33, 35 sa 38)
3.
Politika soċjali – Ftehim qafas bejn CES, UNICE u CEEP fuq ix-xogħol għal żmien determinat – Direttiva 1999/70 – Raġunijiet oġġettivi li jiġġustifikaw differenza fit-trattament – Kunċett – Kriterji li għandhom jittieħdu inkunsiderazzjoni – Allowance mogħtija lill-persunal li jgħallem permanenti tal-Ministeru, permezz ta’ karta elettronika, għas-sostenn tat-taħriġ kontinwu tal-għalliema u għat-titjib tal-kompetenzi professjonali tagħhom – Esklużjoni tal-persunal li jgħallem impjegat għal żmien determinat mill-benefiċċju ta din l-allowance – Inammissibbiltà
(Direttiva tal-Kunsill 1999/70, Anness, il-punt 1 tal-klawżola 4)
(ara l-punti 45 sa 48 u d-dispożittiv)
Dispożittiv
Il-punt 1 tal-klawżola 4 tal-Ftehim qafas dwar xogħol għal terminu fiss, konkluż fit 18 ta’ Marzu 1999, li jinsab fl-Anness tad-Direttiva tal-Kunsill 1999/70/KE tat 28 ta’ Ġunju 1999 dwar il-ftehim qafas dwar xogħol għal żmien fiss konkluż mill-ETUC, mill-UNICE u miċ-CEEP, għandu jiġi interpretat fis-sens li jipprekludi leġiżlazzjoni nazzjonali li tirriżerva esklużivament għall-persunal li jgħallem permanenti tal-Ministeru tal-edukazzjoni, u mhux għall-persunal li jgħallem, impjegat għal żmien determinat, ta’ dan il-ministeru, il-benefiċċju ta’ vantaġġ finanzjarju ta’ ammont ta’ EUR 500 fis-sena, mogħti għas-sostenn tat-taħriġ kontinwu tal-għalliema u għat-titjib tal-kompetenzi professjonali tagħhom, permezz ta’ karta elettronika li tista’ tintuża għax-xiri ta’ kotba u ta’ manwali, inkluż f’format diġitali, ta’ pubblikazzjonijiet, ta’ rivisti utli għall-aġġornament professjonali, ta’ hardware u ta’ software, għall-iskrizzjoni għal korsijiet ta’ aġġornament u ta’ kwalifikazzjoni tal-kompetenzi professjonali, għall-korsijiet għal ksib ta’ lawrea, ta’ masters degree, speċjalizzat jew b’ċiklu uniku, marbutin mal-profil professjonali, jew ma korsijiet tat-tielet ċiklu jew mal-masters universitarji marbutin mal-profil professjonali, għall-attendenza għal rappreżentazzjonijiet teatrali jew ċinematografiċi, għall-aċċess għal mużewijiet, għal espożizzjonijiet, għal manifestazzjonijiet kulturali u għal spettakoli live, għal attivitajiet oħra ta’ taħriġ kif ukoll għax-xiri ta’ servizzi ta’ konnettività sabiex jiġi eżegwiti l-obbligi ta’ twettiq ta’ attivitajiet professjonali online.
(
1
)	ĠU C 422, 18.10.2021.